Diari Oficial de la Generalitat Valenciana


Sumari del DOGV 9566, del 31-03-2023 (2023/2387)

Informació publica de la resolució del conveni urbanístic i de la condició d'agent urbanitzador, del Programa d'actuació integrada per al desenvolupament de la unitat d'execució número 2 de les normes subsidiàries de planejament, i que deixa sense efecte el projecte de reparcel·lació forçosa (expedient 00584/2016-O-PAI).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2387


Data del document
:   03-03-2023

Organisme emissor
:   Ajuntament de Sax

Tipus de document
:   Anunci

Descriptors 

:   * pla d'urbanisme
    * administració local

Informació publica de la resolució del conveni urbanístic i de la condició d'agent urbanitzador, del Programa d'actuació integrada per al desenvolupament de la unitat d'execució número 2 de les normes subsidiàries de planejament, i que deixa sense efecte el projecte de reparcel·lació forçosa (expedient 00071/2016-O-PAI). [2023/2387]  
En data 2 de febrer de 2023, el Ple va adoptar l'acord que, en la part resolutiva, determina el següent:  
Primer. Desestimar les al·legacions formulades en data 28 de juliol de 2022 (RE 9117-O-DE-2151) per Construcciones Nuevo Guardamar, SL, per les consideracions jurídiques contingudes en el present informe de conformitat amb el que es disposa en l'article 88.6 de la Llei 39/2015, d'1 d'octubre, del procediment administratiu comú de les administracions públiques.  
Segon. Conforme amb el Consell Jurídic de la Comunitat Valenciana, resoldre el conveni urbanístic de 16 de juliol de 2001 subscrit entre aquest Ajuntament de Sax i la mercantil Construcciones Nuevo Guardamar, SL, amb CIF L90589155 rescindint l'adjudicació de la condició d'agent urbanitzador del programa d'actuació integrada per al desenvolupament de la unitat d'execució núm. 2 de les normes subsidiàries de planejament de Sax, en estar acreditat en l'expedient l'incompliment culpable de les seues obligacions contractuals, en concret, l'obligació d'actualitzar la garantia d'execució, consistent en el 15 % de les obres d'urbanització, honoraris de redacció de projectes i la resta de despeses que hagen de suportar els propietaris de la unitat d'execució després de la retaxació de càrregues, impossibilitant la inscripció del projecte de reparcel·lació en el registre de la propietat i la signatura de l'acta de replanteig per a l'inici de les obres d'urbanització, que no s'han iniciat.  
  
Tercer. Confiscar la garantia de promoció depositada el 16 de juliol de 2021 en la Tresoreria municipal per la mercantil Construcciones Nuevo Guardamar, SL, con CIF U02710547 per import de 41.112.069 pessetes (376.987,13 euros).  
Quart. Cancel·lar la programació de l'àmbit de la unitat d'execució núm. 2 de les normes subsidiàries de planejament de Sax, aprovat per acord plenari de 8 de març de 2001, deixant sense efecte el projecte de reparcel·lació aprovat per la Junta de Govern Local en sessió de data 8 de juny de 2010.  
Cinqué. Donar trasllat del present acord a la Gerència Territorial del Cadastre d'Alacant perquè en prenga coneixement i revise les modificacions cadastrals dutes a terme després de l'aprovació administrativa del projecte de reparcel·lació.  
Sisé. Comunicar al Consell Jurídic Consultiu de la Comunitat Valenciana el present acord, en compliment del que es preveu en l'article 7 del Reglament d'aqueix consell, aprovat per Decret del Govern Valencià 138/1996, de 16 de juliol.  
Seté. Publicar el present acord en el Diari Oficial de la Generalitat Valenciana, prèvia remissió d'un certificat d'aquest a la Conselleria de Política Territorial, Obres Públiques i Mobilitat per a la seua constància i publicitat en el Registre autonòmic de programes d'actuació integrada i agrupacions d'interés urbanístic, d'acord amb el que es preveu en l'article 171.8 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
  
Huité. Notificar aquest acord a les persones interessades en l'expedient, amb expressió dels recursos que contra aquest podran interposar.  
Cosa que es publica en el Diari Oficial de la Generalitat Valenciana, de conformitat amb el que es preveu en l'article 171.8 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Sax, 3 de març de 2023. L'alcaldessa presidenta: Laura Estevan Antolín.